PCSGH รับงานเพิ่มจาก 2 โครงการเดิม มูลค่ารวม 4 พันลบ. จ่อบุ๊ครายได้ Q4/62
PCSGH รับงานเพิ่มจาก 2 โครงการเดิม มูลค่ารวม 4 พันลบ. จ่อบุ๊ครายได้ Q4/62
8 พ.ค. 2561

บริษัท พี.ซี.เอส. แมชีน กรุ๊ป โฮลดิ้ง จำกัด (มหาชน) หรือ PCSGH เปิดเผยว่า บริษัทได้รับงานใหม่เพิ่มเติมในโครงการผลิตชิ้นส่วนยานยนต์ไฟฟ้า และชิ้นส่วนอื่น โดยบริษัทฯได้รับคัดเลือกให้เป็นผู้ผลิตชิ้นส่วนสำหรับยานยนต์ไฟฟ้าเพิ่มเติมจากที่เคยแจ้งข่าวไปแล้วอีก 2 โครงการใหม่ และชิ้นส่วนอื่น อายุโครงการ 5 ปี มูลค่ารวมตลอดทั้งโครงการมากกว่า 4,000 ล้านบาท โดยมีกำหนดการส่งมอบและเริ่มรับรู้รายได้ตั้งแต่ไตรมาส 4 ปี 2562 เป็นต้นไป
ทั้งนี้ บริษัทฯ ได้เตรียมกำลังการผลิตสำรองโดยไม่จำเป็นต้องสรรหาเงินลงทุนเพิ่มเติม เพื่อรองรับการขยายตัวของชิ้นส่วนยานยนต์ไฟฟ้าในอนาคตไว้เรียบร้อยแล้ว
อนึ่งก่อนหน้านี้ บริษัทฯได้รับคัดเลือกให้เป็นผู้ผลิตชิ้นส่วนอลูมิเนียมสำหรับยานยนต์ไฟฟ้า 2 โครงการใหม่ มูลค่ารวมตลอดทั้งโครงการกว่า 2,000 ล้านบาท โดยมีกำหนดการส่งมอบและเริ่มรับรู้รายได้ตั้งแต่ต้นปี 2563 เป็นต้นไป